**Opel Cascada** on Opelin vuosina 2013–2019 valmistama kaksiovinen kangaskattoinen avoauto, joka perustuu alustaltaan ja tekniikaltaan Opel Astra J -malliin. Autoa myytiin Isossa-Britanniassa Vauxhallina, Australiassa Holdenina ja vuodesta 2016 alkaen Pohjois-Amerikassa Buickina. Espanjassa mallinimenä oli **Opel Cabrio**. Cascadaa valmistettiin Puolan Gliwicessä.

Lokakuussa 2018 Opel ilmoitti, ettei se aio kehittää Cascadalle seuraajaa. Mallin valmistus loppui vuonna 2019.

Cascadaan oli saatavana Suomessa kaksi erilaista bensiinimoottoria. Vaihtoehdot olivat 1,4- (140 hv) ja 1,6-litraiset (170/200 hv) turboahdetut Ecotec-moottorit. Kaikki moottorit on varustettu start/stop-järjestelmällä (ei automaattivaihteiston yhteydessä) ja kuusivaihteisella manuaalivaihteistolla. 170-hevosvoimaisen yhteyteen sai halutessaan myös kuusiportaisen automaatin.

Kesällä 2015 Cascada tuli saatavaksi myös dieselkäyttöisenä, voimanlähteenään aiemmin Zafira Tourerissa ja Insigniassa esitelty 2,0 CDTI (170 hv). Samalla uudistettiin myös värivalikoimaa, johon lisättiin kolme uutta vaihtoehtoa.

Ainoa varustetaso Suomessa oli Cosmo, johon kuului neljä turvatyynyä, ESP, aktiiviset pääntuet, ympäriajosuoja, turvavyönmuistutin kuljettajalle ja etumatkustajalle, 18 tuuman kevytmetallivanteet, sähköikkunat edessä, lämmitettävä nahkaverhoiltu ohjauspyörä, lämmitettävät neljässä suunnassa säädettävät etuistuimet, sähkötoiminen käsijarru mäkilähtöavustimella, pysäköintitutka edessä ja takana, osittain nahkaverhoillut istuimet, sumuvalot, tuulilasinpyyhinten sadetunnistin, etuistuinten sähkötoiminen siirto toiselle riville pääsemiseksi, automaattiset kaukovalot, lämmitettävät sähköpeilit, LED-päiväajovalot ja -takavalot, Radio/CD 600 -soitin, IntelliLink-tietoviihdejärjestelmä, Bluetooth-järjestelmä, ajotietokone ja kaksivyöhykkeinen automaatti-ilmastointi. Kangaskattoon oli valittavana neljä erilaista väriä: musta, khaki, ruskea ja viininpunainen.

Lähteet
-------

1. ↑  Opel Cabrio *Opel.es*. Adam Opel AG. Viitattu 23.12.2016. (espanjaksi)
2. ↑  Opel Cascada To Be Discontinued, Spelling Likely End For Buick Cascada *GM Authority*.  9.10.2018. Viitattu 17.3.2019. (englanniksi)
3. ↑  Uusi Cascada-mallisto *Opel.fi*. Adam Opel AG. Viitattu 27.6.2015.
4. ↑  Opel Cascadaan uusi dieselmoottori *Tekniikan Maailma*.  18.6.2015. Viitattu 11.7.2015.
5. ↑  *Cascada-esite*. Adam Opel AG, 3/2014.

Aiheesta muualla
----------------

* Kuvia tai muita tiedostoja aiheesta **Opel Cascada** Wikimedia Commonsissa

Opelin automallit

|  |  |
| --- | --- |
| Nykyiset henkilöautomallit | 
* Astra
* Crossland
* Corsa
* Grandland
* Insignia
* Mokka

 |
| Nykyiset pakettiautot | 
* Combo
* Movano
* Vivaro

 |
| Konseptiautot | 
* Aero GT
* Opel Antara GTC
* CD
* Diesel Rekordwagen
* Eco Speedster
* Frogster
* Frua Diplomat
* G90
* GT 2
* Insignia
* Maxx
* OPC X-Treme
* Snowtrekker
* Trixx

 |
| Entiset mallit | 
* Adam
* Admiral
* Agila
* Ampera
* Ampera-e
* Antara
* Arena
* Ascona
* Blitz
* Calais
* Calibra
* Campo
* Captain
* Cascada
* Commodore
* Darracq
* Diplomat
* Frontera
* Gemini
* GT
* GT (2007)
* Kadett
* Kapitän
* Karl
* Laubfrosch
* Lutzmann
* Manta
* Meriva
* Monterey
* Monza
* Olympia
* Omega
* Rekord
* Senator
* Signum
* Sintra
* Speedster
* Tigra
* Vectra
* Zafira

 |